open-index/open-wikipedia-markdown huggingface dataset:
Antiretrovirale medisiner

**Antiretrovirale medisiner** eller **ARV** er medisiner som kan bremse formeringen av hiv-viruset i blodet, slik at utviklingen av aids kan holdes i sjakk og immunforsvaret ikke svekkes så raskt. Virkningene av sykdommen kan dermed stoppes, eller utsettes i mange år. I den rike delen av verden får hiv/aids-pasienter de mest moderne og svært dyre ARV-medisiner, med betydelig større effekt og mindre alvorlige bivirkninger enn de medisinene som det er økonomisk mulig å få tilgang til for det store flertallet av verdens mange millioner aids-pasienter. Organisasjonen Leger uten grenser har stått sentralt i kampen for å påvirke internasjonal legemiddelindustri til å akseptere produksjon av gode og billige kopi-preparater for pasienter i fattige land.

ARV-behandlingen starter nå ved påvisning av hiv-viruset. Behandlingen varer livet ut. Så langt er det ikke utviklet medisiner eller behandlingsmetoder som helbreder hiv.

**HAART** (også ofte omtalt som *ART*) er forkortelse for *Highly Active Antiretroviral Therapy* og er fellesbetegnelse for en aggressiv og banebrytende kombinasjonsbehandling av minst 3 ulike klasser antiretrovirale medisiner mot hiv som ble introdusert i 1996. HAART eliminerer ikke hivviruset fra kroppen, men hindrer dets evne til å reprodusere seg og dermed fremkalle dødelig sykdom (aids). Takket være HAART kan mengden hivvirus i blodet reduseres til et så lavt antall at det ikke lenger er målbart, og den hivsmittede er dermed heller i realiteten ikke smitteførende. Takket være HAART kan hivsmittede som mottar behandling i dag leve symptomfritt og med forventet normal livslengde med viruset i kroppen.

Et vanlig HAART-behandlingsregime kombinerer tre eller flere ulike legemidler, som to nukleoside revers transkriptase-hemmere (NRTI) og en protease-hemmer (PI), to NRTI og en non-nukleosid reverse transkriptase-hemmer (NNRTI) og/eller andre slike kombinasjoner. 

## Referanser


## Se også
* Hiv
* Aids
Krasnoslobodsk

**Krasnoslobodsk** kan vise til:

*Krasnoslobodsk (Mordovia) – en by i Republikken Mordovia i Russland
*Krasnoslobodsk (Volgograd oblast) – en by i Volgograd oblast i Russland
Fort De Gagel

**Fort De Gagel** er et av forsvarsverkene som hører til den nye hollandske vannlinjen. Det befinner seg ved elven Vecht i den nederlandske kommunen Utrecht, og er en del av den indre ringen av fort rundt byen. Bortsett fra å forsvare inunderingsslusene ved fortet og områdene som skulle settes under vann, var dets hovedoppgave å forsvare byen og forhindre fienden i å trenge inn til den via Gageldijk eller Kerkeindsche dijk (nå Burg. Huydekoperweg). Det skulle også beskytte flanken til fortet ved de Klop. Fortet ble bygget i 1819-21 og er omgitt av en vollgrav. Den gang bestod det av L-formede jordvoller med oppstillingplasser for kanoner. I 1885 kunne opptil 131 mann være forlagt her og fortet kunne da maksimalt ha 14 kanoner. Fort De Gagel eies av Utrecht kommune.

## Fortets bygninger
De første større endringene ble påbegynt i 1848, og mellom 1850 og 1852 ble et bombesikkert vakthus på 16x16 meter med 1,5 meter tykke murer og egen vollgrav bygget på bysiden av fortet, dermed hadde fortet fått en redutt. På vakthusets tak var det mulig å plassere to haubitser, mens skyteskår hadde blitt laget i veggene slik at skyttere kunne bidra til forsvaret.

I 1877-78 ble fortet igjen endret. Denne gangen ble en del av vollgraven rundt vakthuset fylt igjen slik at en bombesikker kaserne og remise kunne bygges. I forhold til andre fort ligger kasernen og vakthuset meget nær hverandre. Videre ble vakthuset selv bygget om innvendig, en av endringene var at den åpne toppetasjen ble fjernet. Huset har nå fremdeles skyteskår i alle veggene, med de fleste rettet mot Gageldijk. De siste endringene ble foretatt under mobiliseringen i 1939-40 da tre skjulesteder i betong for mindre grupper soldater ble anlagt på åkrene rundt fortet. Andre bygninger på fortets område som fremdeles finnes, er en fortvokterbolig og broen over vollgraven.

## Fortet i nyere tid
Fortet er i dag (2008) i god stand, og flere ulike organisasjoner leier lokaler i kasernen og remisen. Området er åpent for besøkende.

Vannlinjeruten passerer forbi dette fortet.


Fil:Fort De Gagel 57.JPG|Fort De Gagel
Fil:Fort De Gagel 5.JPG|Fort De Gagel
Fil:Fort De Gagel P8190256.JPG|Fort De Gagel


## Eksterne lenker
* 
* Nationaal Project Nieuwe Hollandse Waterlinie (engelsk, nederlandsk)
* Nettsted camping Fort De Gagel på Utrecht bys nettsted (nederlandsk)
* Fort De Gagel på Stiftelsen Menno van Coehorns nettsted (nederlandsk)
* Fort De Gagel, flybilde (nederlandsk)
Valentourettes

**Valentourettes** er et norsk tributeband som hyller rockeartisten Joachim «Jokke» Nielsen.  Bandet ble etablert i forkant av Stavanger Punkrockfestival 2003 og er en samling av musikere fra Jokke & Valentinerne og Jokke med Tourettes.

Bandet besto opprinnelig av Petter Baarli, Runar «Kula» Johannessen (Tourettes), Petter Pogo (Valentinerne og Tourettes) samt Jokke-fan Vidar Rugset.  

Bandet la ut på turne i 2003 og gjennomførte 31 konserter høsten 2003. Høsten 2006 bestemte Vidar Rugset seg for å slutte i Valentourettes.  Tarjei Foshaug, alias Strange? Gentle fra Trashcan Darlings ble hans etterfølger.

## Plateutgivelser
Valentourettes er et tributeband og har ikke gitt ut egne plater. Bandet deltar imidlertid på hyllingsplata *[[Det beste til meg og mine venner]]* som ble utgitt på Big Dipper og JEPS 12. september 2005. Bandet bidro med låtene «Tida er inne» og «Misforstått» sammen med vokalist Michael Krohn fra Raga Rockers.

## Annet
Valenourettes var musikere i Jokke-musikalen «Jokkes verdiløse menn» som gikk på Torshovteateret våren 2008. Det er Jokkes bror, Christopher Nielsen, som har skrevet manus. Regissøren er Anders T. Andersen.

## Eksterne lenker
* 
* 
*
Ruzajevka

**Ruzayevka** (russisk: Руза́евка) er en by i Republikken Mordovia i Russland. Den ligger ved elva Insar, 20&nbsp;km sørvest for Saransk. Innbyggertall: 49&nbsp;790 (folketelling 2002), 51&nbsp;034 (folketelling 1989).

Bosetningen ble grunnlagt i 1631 som landsbyen *Urazajevka* (russisk: Уразаевка), som senere ble kjent som Ruzajevka. Den fikk innvilget bystatus i 1937.

## Referanser
Hardangerjakt

**Hardangerjakt** er en én-mastret kravellbygget seilskute med akterspeil, gaffelrigg og bomseil som var en populær fartøytype på slutten av 1800-tallet. Mange var bygd i Hardanger, men også jakter som var bygd andre steder på Vestlandet, for eksempel på Nordmøre, kunne kalles Hardangerjakt. 

I hovedsak ble jakten brukt som fraktefartøy i kystfart. En viktig fart var transport av salt fisk fra Nord-Norge til Vestlandet] Men jakter kunne også gå i utenlandsfart, til Østersjø-landene med spekesild eller til Spania med klippfisk.  

Det finnes en rekke Hardangerjakter i dag som er restaurert og som brukes i turistnæringen.

## Referanser


## Se også
* Jakt (båt)
* Jekt
* Mjøsjakt
Temnikov

**Temnikov** (russisk: Темников) er en by i Republikken Mordovia i Russland. Den ligger ved elva Moksja (ei sideelv til Oka), rundt 140&nbsp;km nordvest for Saransk. Innbyggertall: 8&nbsp;375 (folketelling 2002).

## Referanser


## Eksterne lenker
*
Et cetera

***Et cetera*** er et latinsk uttrykk som betyr «og andre (ting)» eller «og så videre». Det er tatt direkte fra det latinske uttrykket som bokstavelig talt betyr «og resten (av slike ting)». *Et* betyr «og»; *cetera* (flertall av ceterum/caeterum) betyr «resten».

Etordsstavemåten «etcetera» er vanlig i bruk, og er akseptert som korrekt av flere ordbøker. Det kan også forekomme stavet ***et caetera*** eller ***et cætera***, og er ofte forkortet til ***etc***. Arkaiske forkortelser, mest brukt innen lovgivning, notater for matematikk og kvalifikasjoner, inkluderer ***&/c.***, ***&c.***, og ***&ca.***.

Frasen *et cetera* er ofte brukt for å presentere den logiske fortsettelsen av en serie beskrivelser. For eksempel i følgende setning:

:*Vi vil trenge masse frukt: epler, bananer, appelsiner etc.*

… *etc.*-en står for «og andre typer frukt».

Vanligvis vil alltid den forkortede versjonen etterfølges av et punktum, og er vanlig i britisk-engelsk. I amerikansk-engelsk skal det alltid stå et komma før *etc.*:

:A, B, C, etc.

ikke:

:A, B, C etc

Det kan være verdt å merke seg at noen forlagsstiler (spesielt i Storbritannia) ikke lenger krever foregående komma eller etterfølgende punktum. Generelt rådes skribenter til å bruke den tradisjonelle stilen hvis ikke omstendighetene tilsier noe annet.

I noen situasjoner kan ellipse («...») være stedfortreder for «et cetera» når den er brukt på slutten av en setning, som i:

: Vi trenger masse frukt: epler, bananer, appelsiner ...

En vanlig feilstavelse av forkortelsen er «ect.»; en vanlig feilaktig uttale er «*ex* cetera», og en annen vanlig feilstavelse er «et cetra».

## Referanser
ETC

**ETC** eller **etc** kan vise til:

**[[ETC (tidsskrifter)|ETC]]*, en gruppe svenske, venstreorienterte tidsskrifter.
**[[Dagens ETC]]*, en radikal svensk dagsavis
*Electronic Telecommunications Committee, organ innen CEPT
*Energitekniskt centrum i Piteå, svensk forskningssenter knyttet til Umeå universitet og Luleå tekniska universitet.
*ETC Battery and FuelCells Sweden AB, et svensk utviklingsselskap innen batteri- og brenselcelleteknikk
*Forkortelse for Electronic Traction Control, ett antispinnsystem på biler.
*IATAs kode for Tarboro-Edgecombe Airport, Tarboro, Nord-Carolina i USA
*ICAOs kode for ATTICO, Sudan
*Forkorelse for det latinska uttrykket et cetera, «og så videre».
Eopsetta

* *[[Eopsetta grigorjewi]]*
* *[[Eopsetta jordani]]*

***Eopsetta*** er en gruppe fisker i flyndrefamilien, og den eneste undergruppen av **Eopsettinae**.
Artene finnes hovedsakelig nordøst og nordvest i Stillehavet

Arten *[[Lyopsetta exilis]]* ble tidligere regnet til *Eopsetta*.
## Litteratur
* 

## Eksterne lenker
* 
* Genus: ''Eopsetta'' – gbif.net
* Eopsetta'' Jordan and Goss in Jordan, 1885 - itis.gov
En Soap

***En Soap*** er en dansk dramakomedie fra 2006 regissert av Pernille Fischer Christensen. Den handler om en kvinne som går fra kjæresten og innleder et forhold til naboen sin, som er transperson. Hovedrollen spilles av Trine Dyrholm.

Filmen rommer klare referanser til Godards film *Le Petit Soldat* fra 1960 (som rent faktisk først ble lansert i 1963, på grunn av fransk sensur); blant annet har begge filmene en sentral rollefigur som bærer navnet Veronica. (I Godards film spilles Veronica av hans daværende favorittskuespiller, den danskfødte Anna Karina (1940–2019).) Det er også intertekstuelt sammenfall mellom *Den Lille Soldat* i *En Soap* og *Le Petit Soldat* i Godards film.

Også på andre måter kan man finne referanser til filmhistorien i Christensens *En Soap*; filmplakaten til *En Soap* har store likhetstrekk med filmplakaten til *[[The Graduate]]* fra 1967. 

## Rolleliste

## Priser
*2007 – Bodilprisen for beste danske film.
*2007 – Trine Dyrholm fikk dessuten Bodilprisen for beste kvinnelige hovedrolle i filmen.
*2006 – Sølvbjørn ved Filmfestivalen i Berlin
*2006 – Prisen for beste film av en debutant ved Filmfestivalen i Berlin
*2006 – Prisen for beste film av en debutant ved Kosmorama

## Referanser


## Eksterne lenker
*
Tour de France 1903

**Tour de France 1903** er den første utgaven av det som nå er verdens største og mest kjente sykkelritt. 

I 1903 gikk Tour de France over seks etapper med flere hviledager mellom hver. Totallengden var 2&nbsp;428 km. Den siste etappen på 471 km er den lengste i rittets historie. Marginen sammenlagtvinneren vant med var rekordstor: Maurice Garin vant med en tidsdifferanse på hele 2 timer, 49 minutter og 21 sekunder mot Lucien Pothier på andreplass.

Tour de France ble grunnlagt fordi Henri Desgrange håpet at rittet skulle føre til økt salg av hans avis, *[[L'Équipe|L'Auto]]*. Det viste seg at interessen var så stor at avisopplaget ble fordoblet.

## Resultater
 

## Etappene dag for dag
Unnskyld, hvor er Hollywood?

***Unnskyld, hvor er Hollywood*** (originaltittel: *1941*) er en amerikansk filmkomedie fra 1979 regissert av Steven Spielberg. Hovedrollene spilles av John Belushi og Dan Aykroyd. 

## Handling
Få dager etter angrepet på Pearl Harbor går det rykter om en japansk invasjon i Los Angeles. Frykten som dette utløser, fører til at amerikanerne i rent hysteri klarer å gjøre mer skade enn det japanerne kunne drømme om. Panikken blir total når en japansk ubåt klarer å rote seg inn i amerikansk farvann.

## Om filmen
*Unnskyld, hvor er Hollywood?* regnes som en publikumsfiasko, dette til tross for at den hadde brukbart besøk på amerikanske kinoer i 1979/1980. Årsaken var dens høye budsjett og forhåpningene om at den skulle bli en stor hit på kinoene. Filmen spilte inn $31,7 millioner ved am. kinoer, mens den kostet $35 millioner å produsere. Den spilte inn $92 millioner på verdensbasis. Filmen ble også sammenlignet med Spielbergs tidligere megasuksesser som *[[Haisommer]]* og *[[Nærkontakt av tredje grad]]*, og ble bedømt som en fiasko fordi den ikke gjorde tilsvarende suksess Det hjalp heller ikke at mange av de mest kjente filmkritikerne i USA omtalte den som «Spielberg's Christmas Turkey». 

Filmen ble nominert til tre Oscar-statuetter i 1980.

## I rollene
* Dan Aykroyd: sersjant Frank Tree
* Ned Beatty: Ward Douglas
* John Belushi: kaptein «Wild» Bill Kelso
* Lorraine Gary: Joan Douglas
* Bobby Di Cicco: Wally Stephens
* Murray Hamilton: Claude Crumn
* Christopher Lee: kaptein Wolfgang von Kleinschmidt
* Tim Matheson: kaptein Loomis Birkhead
* Toshirō Mifune: kommandør Akiro Mitamura
* Warren Oates: oberst «Madman» Maddox
* Robert Stack: generalmajor Joseph W. Stilwell
* Treat Williams: korporal Chuck «Stretch» Sitarski
* Nancy Allen: Donna Stratton
* Lucille Benson: Gas Mama (Eloise)
* Jordan Brian: Macey Douglas
* John Candy: menig Foley
* Elisha Cook Jr.: The Patron (Dexter)
* Eddie Deezen: Herbie Kazlminsky
* Dianne Kay: Betty Douglas
* Perry Lang: Dennis DeSoto
* Patti LuPone: Lydia Hedberg
* J. Patrick McNamara: menig DuBois
* Frank McRae: menig Ogden Johnson Jones
* Steven Mond: Gus Douglas
* Slim Pickens: Hollis P. Wood

## Referanser


## Eksterne lenker
*
Lucien Pothier

**Lucien Pothier** (født 15. januar 1883, død 29. april 1957) var en fransk syklist. I den første utgaven av Tour de France 1903 ble han nummer to.

## Referanser


## Eksterne lenker
*
Mandsjuer

**Mandsjuene** er et tungusisk folk i Mandsjuria i nåværende nordøstre Kina. De utgjør om lag 10 millioner mennesker (år 2000). Det tradisjonelle språket er mandsjuisk, men det benyttes bare av et fåtall. Mandsjuene beseiret på 1600-tallet Ming-dynastiet, tok makten over Kina og innførte Qing-dynastiet i 1644. Det bestod til revolusjonen i 1911 som styrtet keiserdømmet. 

Mandsjuene var blant de opprinnelige innbyggerne i Mandsjuria og tilhører den mandsju-tungusiske grenen av den altaiske folke- og språkstammen. Mandsjuspråket var under Qing-dynastiet hoffets og den høyre administrasjonens offisielle språk i det keiserlige Kina og måtte som sådant læres av alle embedsmenn. Mandsjuene betraktet det tungusiske jursjenfolket som sine eldste forfedre, som kineserne kaller *nüzhen*. Etter kinesiske kilder bodde de i begynnelsen av 900-tallet mellom elvene Amur i nord og Sungari i vest, og var da understilt  khitanerne, som antagelig også var av tungusisk herkomst.

I 1114 gjorde jursjen-folket seg selvstendig og erobret under sin høvding Aguda og hans dynasti, «Jin» (*gull*), etter hvert hele det store khitanriket (hele østre Sentral-Asia og en del av nordre Kina) samt andre deler av Kina, med selve hovedstaden Nanjing (nå Beijing). Men etter Djengis Khan erobret Kina (1215), vendte hans ettertredere mot jursjen-folket. Jin-dynastiet ble styrtet (1234), og jursjenstammene ble trengt nordover til Liaodong, sør i det senere Mandsjuria.

I begynnelsen av 1600-tallet kom det opp en høvding, Nurhaci, mandsjuenes nasjonalhelt, som forente flere andre beslektede stammer under det felles navnet *mandsju* og gjorde seg (1616) uavhengig av Ming-dynastiet i Kina. Hans etterfølgere inntok Beijing (1644) og gjorde sjuårige  Shunzi til keiser. Etter kort tid var hele det kinesiske rike erobret av mandsjuenes dynasti Qing, som bestod til 1911.

Tradisjonelt var mandsjuene for det meste et bofast, jordbruks- og håndverksorientert folk. De gikk over til buddhismen. Bare noen få nordlige stammer, soloner, daurer og andre, som imidlertid snarere bør kunne anses som tunguser, holdt fast ved sin gamle sjamanisme og sitt nomadiske levesett. I militært henseende var mandsjuene inndelt i åtte banner.

Etter revolusjonen i 1911 mistet mandsjuene sin særstilling som privilegert gruppe og ble utsatt for et hardt assimilasjonstrykk. De er regnet med i Folkerepublikken Kina som en offentlig anerkjent nasjonal minoritet.

## Kilder
*Elliott, Mark C. *The Manchu Way: The Eight Banners and Ethnic Identity in Late Imperial China.* Stanford, CA: Stanford University Press, 2001.
*Rhoads, Edward J. M. *Manchus & Han: Ethnic Relations and Political Power in Late Qing and Early Republican China, 1861-1928.* Seattle, WA: University of Washington Press, 2000.
Idiopatisk trombocytopenisk purpura

**Idiopatisk trombocytopenisk purpura** (ITP) er en kroppstilstand med lavt antall blodplater (trombocytopeni) av en ikke kjent årsak (idiopatisk). De fleste tilfellene viser seg å være relatert til antistoffer mot blodplater, og det er derfor også kjent som **Immunologisk trombocytopenisk purpura**. Et nytt navn på denne tilstanden er forøvrig, ifølge Pasienthåndboka, **Primær immun trombocytopeni**. Forkortelsen ITP er beholdt selv om tilstanden har fått nytt navn.

Selv om de fleste tilfellene er asymptomatiske, kan et veldig lavt antall blodplater føre til blødningsdiatese og purpura. Vanlige trombocyter (blodplater) skal være fra 150-400, dette betyr at de med ITP har lavere en denne verdien. De med ITP har større risiko for å få indre blødninger og blåmerker, og blør mere ved sår.
In persona Christi

***In persona Christi*** – en latinsk frase som betyr «i Kristi person» – er et viktig teologisk konsept for Den romersk-katolske kirke som viser til en handling av en biskop, prest eller diakon (selv om en diakon ikke kan feire alle sakramentene) mens de feirer et sakrament. Presten opptrer som personen Kristus, eller som det kan sies, personen Kristus opptrer ved handling og uttalelse av ordene i den sakramentale kirkeskikken.

Det er særskilt essensielle øyeblikk i kirkeskikkene hvor prestens ord og gesturer tilberedes sakramentet. Disse ordene tales *in persona Christi*. To eksempler, inkludert «dette er min kropp» i nattverdsbønnen og «jeg absolverer deg fra dine synder» i skriftemålet.
Tromboflebitt

**Tromboflebitt** er en betennelse i en vene, flebitt, som fort resulterer i en trombose, som er dannelse av blodpropp i hulrommet i venen.

Slik betennelse kan finne sted i små vener eller i de større venene. Siden blodsirkulasjonen kan stoppe i venen vil symptomene variere mye avhengig av hvilken vene som er affisert.

En dyp venetrombose er en tromboflebitt i de dypere venene i bena. Det kan bli hevelse i benet nedenfor betennelsen fordi blodet hindres i å strømme tilbake til hjertet. Benet blir vanligvis noe varmere og rødere. Dyp venetrombose i leggen vil gi ømhet ved trykk som når inn til venen. «Homans tegn» er smerter som oppstår dypt i leggen når foten bøyes fort oppover i ankelleddet (dorsalfleksjon). Såkalt positivt Homans tegn er tegn på dyp venetrombose i leggen.

Det oppstår en kraftig ømhet rundt en vene med tromboflebitt. En trombosert åreknute under huden vil sees med rødhet, hevelse og ømhet under huden. En hemoroide som er en utvidet vene i eller utenfor endetarmsåpningen kan bli trombosert og blir da intenst smertefull. 

Dersom tromben som er dannet løsner, vil den bevege seg med blodstrømmen som en embolus og den vil stoppe blodsirkulasjonen der den setter seg fast.

Ved bruk av perifert venekateter, venflon, legges en plastslange inn i en overfladisk vene for å gi væske og medisiner rett i pasientens blod. Et perifert venekateter som ligger lenge kan gi betennelse i venen som kan gi trombedannelse. Det er vanlig å gi litt saltvann eller blodfortynnende medisin som Heparin eller Fragmin i blodåren med få timers intervall for å hindre utvikling av tromboflebitt rundt venekateteret dersom det ikke brukes til stadig væsketilførsel.

## Behandling
Dersom det er nødvendig med forebyggende behandling på grunn av tidligere alvorlig sykdom på grunn av blodpropper er det vanlig å gi acetylsalicylsyre, vanligvis som AlbylE tabletter. En mer effektiv forebyggende behandling er warfarin, Marevan tabletter.

Ved nyoppdaget tromboflebitt eller dyp venetrombose vil primærlegen ofte gi injeksjon med blodfortynnende småmolekylært Heparin som Fragmin eller Klexane. Ved de mindre alvorlige tilfellene kan pasienten sendes til undersøkelse ved røntgenavdelingen dagen etter med ultralydundersøkelse, eller eventuelt flebografi som er røntgenbilde etter injeksjon av kontrast som sees i venene.

Tromboserte overfladiske vener under huden gir en lokalisert ømhet og misfarging. En salve med heparin, Hirudoid kan smøres på huden og ha nok effekt på de mest overfladiske venene.

## Referanser
Hippoglossoidinae

* *[[Acanthopsetta nadeshnyi]]*
* *[[Cleisthenes herzensteini]]*
* *[[Cleisthenes pinetorum]]*
* gapeflyndre
* *[[Hippoglossoides dubius]]*
* *[[Hippoglossoides elassodon]]*
* *[[Hippoglossoides robustus]]*

**Hippoglossoidinae** er en gruppe fiskearter i flyndrefamilien. Artene i gruppen er utbredt i Stillehavet utenom gapeflyndre som finnes i nordlige deler av Atlanterhavet.

## Litteratur
* 

## Eksterne lenker
*
O tempora! O mores!

**«O tempora o mores»** er et utsagn av den romerske taleren Cicero (106-43 fvt.) gjengitt i fjerde bok av hans andre tale mot Verres (kapittel 25) og første tale mot Catilina. Uttrykket er oversatt som *«Hvilke tider! Hvilke seder!»* Det er ofte gjengitt som *O tempora! O mores!* med utropstegn som ikke eksisterte i klassisk latin.

I sin åpningstale mot den romerske politikeren Catilina beklaget Cicero dypt lastefullheten og korrupsjonen i sin tidsalder. Han er frustrert over, til tross for alle bevis som hadde blitt samlet mot Catilina og til tross for at det romerske senatet hadde gitt *[[senatus consultum ultimum]]*, hadde Catilina ennå ikke blitt henrettet. Catilina hadde konspirert for å velte den romerske regjeringen og myrde sin motstandere, blant annet Cicero:

Cicero fortsetter med å beskrive i ulike tider gjennom romersk historie hvor konsuler har drept konspiratører på langt mindre grunnlag, noen ganger – som i tilfellet med den tidligere konsul Lucius Opimius' drap på Gaius Gracchus, en av brødrene Gracchi, – basert på kun *quasdam seditionum suspiciones*, «bestemte mistanker om opprør» (seksjon 2, linje 3).

Resultatet var Catilina rømte til hæren han hadde samlet og falt i spissen for sine menn, statskuppet ble forpurret, og Cicero ble stående som fedrelandets redningsmann.

## Kulturelle referanser

Setningen blir fortsatt benyttet som oppgitt utrop mot dagens holdninger og trender, ofte ironisk eller skjevt. For eksempel utropte Flanders i den musikalske, britiske komikerduoen Flanders og Swann «O tempora, O mores - Oh Times, Oh Daily Mirror!» Uttrykket er også benyttet i det amerikanske skuespillet *Inherit the Wind* fra 1955 som ble filmatisert i 1960. Dramatiseringen er en fiktiv gjengivelse av Scopes-rettergangen fra 1925 da læreren John Scopes ble anklaget for brudd mot delstatens Tennessees Butler-lov som gjorde det ulovlig å undervise om evolusjon i skolen. Frasen blir i stykket utropt av den kyniske journalisten Hornbeck som en kommentar til byens reaksjonære holdninger mot opplysning og Darwins utviklingslære.

I november 2014 benyttet den amerikanske senatoren Ted Cruz fra Texas en versjon av denne talen i det amerikanske senatet, kun med noen få ord endret, for å kritisere president Barack Obamas bruk av utøvende ordre.

## Referanser


## Eksterne lenker
* 
* Full tekst fra latinske Wikisource
Elisabeth Sveri

**Haldis Elisabeth Arentz Sveri** (født 21. oktober 1927, død 30. januar 2018) var en norsk oberstløytnant, bosatt på Eiksmarka i Bærum. Fra 1957 til 1987 var hun kvinneinspektør i Hæren. Hun var også den første kvinnelige embedsmann i Forsvaret. Hun ble utnevnt til æresmedlem av Nettverk for Kvinnelig Befal i 1997.

Sveri har vært fylkesleder for Pensjonistpartiet i Akershus og representert partiet i Akershus fylkesting. 

## Utmerkelser

I 2008 ble hun utnevnt til ridder av 1. klasse av Den Kongelige Norske St. Olavs Orden for sin innsats for kvinner i Forsvaret, hvor hun særlig har arbeidet for likestilling for kvinner. Hun er også tildelt Forsvarsmedaljen med laurbærgren, Forsvarsmedaljen, Hærens vernedyktighetsmedalje med tre stjerner og Norges Forsvarsforenings hederstegn.

## Bibliografi
* *Vindu til fortiden*, Oslo: Kvinners frivillige beredskap, 1998
* *Hærens sambands kvinnelige soldater: utstilling ved Sambandsregimentet i anledning av Hærens sambands 50-års jubileum*, Jørstadmoen: Sambandsregimentet, 1995
* *Kvinner i norsk motstandsbevegelse 1940-1945* 1991
* *Kvinnenes forsvarshistorie* (sammen med Grethe Værnø) 1990 ISBN 82-991717-1-7 
* *Kvinner og forsvar: også vi når det blir krevet* 1987

## Referanser
Hemoroide

**Hemoroide** er en utvidet vene, varice i endetarmsåpningen, anus.

Hemoroider (egentlige åreknuter) oppstår ofte og er antagelig vanlig hos de som sitter mye og de som går mye (men det er en relativt stor del av befolkningen). Det er også vanligere ved høyt stressnivå og ved overvekt. På grunn av høyt østrogennivå under graviditet blir hemoroider vanligere fordi østrogen løser opp bindevev i åreveggene. Det antas at 50—85 % av verdens innbyggere vil ha hemoroider i løpet av livet. 

Hemoroider kan forårsake sporblødninger på overflaten av avføringen. Slike blødninger bør undersøkes med rektoskopi siden det også kan være tegn på endetarmskreft. Friskt blod er sjelden spor av kreft, men ved langvarige blødninger bør en uansett få dette sjekket hos lege.

Det finnes både utvendige hemoroider og innvendige hemoroider. De utvendige kjennes ofte med toalettpapiret når pasienten tørker seg etter avføring. Hemoroider kan gi smerter, lokal kløe og følelse av å ha en klump i endetarmsåpningen.

## Venenes drenasje av blod
Venene i huden har drenasje direkte tilbake til høyre kamre i hjertet. Venene som drenerer tarmen fører blodet tilbake gjennom portvenen til leveren før blodet fortsetter tilbake til hjertet. Ved noen leversykdommer kan trykket i portvenen øke. Da finnes to veier som portveneblodet kan ta snarvei til hjertet utenom lever; den ene i venene i anus, den andre i venene nederst i spiserøret.

## Symptomer
* Kløe i eller rundt anus
* Smerter og ubehag i eller rundt endetarmsåpningen 
* lekkasje av flytende brun væske 
* Følelse av at en alltid har noe i inngangen til anus

## Behandling
Det finnes salver og stikkpiller med både lokalbedøvelse og hydrokortison, (Proctosedyl og Scheriproct). Hydrokortison bidrar til at blodåreveggen i venen trekker seg sammen. Lokalbedøvelsen demper smerten, siden hemoroider kan være intenst smertefulle, særlig om blodet levrer seg, tromboserer i hemoroiden.

Kosthold med høyt innhold av fiber kan forebygge og bedre plagene ved hemoroider.

Det er mulig å sette strikk på en hemoroide. Den vil hindre blodforsyning ut til hemoroiden som vil falle av. Dersom det er flere hemoroider rundt endetarmsåpningen kan strikkbehandling gi problemer på grunn av fare for arrdannelse og trangere endetarmsåpning.

Det er mulig å fjerne hemoroider ved operasjon. Både strikkbehandling og operasjon gir smerter i endetarmen den første uka etter inngrepet.

## Se også
* Varicer
* Tromboflebitt
* Anus
* Analfissur

## Referanser
Utro etter noter

***Utro etter noter*** (originaltittel: *Unfaithfully Yours*) er en amerikansk romantisk komedie fra 1984 regissert av Howard Zieff. Filmen handler om en kjent dirigent som mistenker at hans mye yngre kone er ham utro. Det hele bunner i en rekke misforståelser. Hovedrollene spilles av Dudley Moore og Nastassja Kinski.  

*Utro etter noter* er en nyinnspilling av *[[Sjalu etter noter]]* (*Unfaithfully Yours*) fra 1948.

## Handling
Claude Eastman er en verdensberømt orkesterdirigent som gifter seg med Daniella, en vakker kvinne som en mye yngre enn ham. Etterhvert får  han følelsen av at hun er ham utro. En rekke komiske situasjonen oppstår i det han forsøker å komme til bunns i sin mistanke.

## Om filmen
Filmen ble en moderat suksess i USA hvor den innbragte $20 millioner. Den havnet på en 55-plass over de mest innbringende filmene i USA i 1984. Produksjonskostnadene var på ca $12 millioner.

Filmen fikk lunken mottakelse av anmelderne, noe som gjenspeiles i at den har fått 20 % på Rotten Tomatoes. Den amerikanske filmanmelderen Leonard Maltin gav den 2,5 av 4 stjerner.

## I rollene
*Dudley Moore &ndash; Claude Eastman 
*Nastassja Kinski &ndash; Daniella Eastman 
*Armand Assante &ndash; Maxmillian Stein 
*Albert Brooks &ndash; Norman Robbins
*Cassie Yates &ndash;  Carla Robbins 
*Richard Libertini &ndash;  Giuseppe 
*Richard B. Shull &ndash;  Jess Keller 

## Referanser


## Eksterne lenker
*
Silje Torp

**Silje Torp** (født **Silje Torp Færavaag**; 1974) er en norsk skuespiller, forfatter, trener og mentaltrener. 

Hun gikk på Statens teaterhøgskole 1997–2000. Før det bodde hun i Italia i tre år og gikk på kunstakademi i Carrara og utdannet seg til å bli skulptør/steinhogger.
 
Hun spilte rollen som den sterke skjoldmøyen Frøya i sesong 1, 2 og 3 av TV-serien *Norsemen/[[Vikingane]]*. Serien ble først vist på NRK, og senere på strømmeplattformen Netflix. Hun var fra før kjent blant annet for rollen som lensmannen Mette Hansen i *[[Lilyhammer|Lilyhammer 2]]*. 

De senere år har hun utdannet seg til personlig trener og mentaltrener, og ga i januar 2019 ut boken *Sterk med strikk*  på Cappelen Damm.

## Utvalgt filmografi
*  *[[Vikingane (TV-serie)|Vikingane]]* (TV-serie) – Frøya
*  *[[Underholdningsavdelingen (TV-program, 2013)|Underholdningsavdelingen]]* sesong 2
*  *[[Lilyhammer]]* 2 – lensmann Mette Hansen
*  *[[Halvbroren (TV-serie)|Halvbroren]]* (TV-serie) – danselærer Svae
* 2010–2013 *[[Dag (TV-serie)|Dag]]* ses. 1 & 3 (TV-serie) – Marianne Refsnes, Dags søster
*  *[[En ganske snill mann]]* (film) – forulempet kvinne
*  *[[Knerten (film)|Knerten]]* (film) – Carolina
*  *Null-null* (Kortfilm)
*  *[[Mars og Venus]]* (film) – Camilla
*  *[[Etaten]] *(TV-serie) – journalist
*  *[[Gymnaslærer Pedersen]]* – Anne Britt Bru
*  *[[Thomas Hylland Eriksen og historien om Origamijenta]]* – Eva Larsen
*  *[[Hawaii, Oslo]]* – Milla, mor til hjertesykt barn
*  *[[Mot Moskva]]* (film) – Rosa
*  *Glimt* (kortfilm) – lærer
*  *[[Mia (TV-serie)|Mia]]* (TV-serie) – Tina
*  *[[Sejer]]* (TV-serie) – politibetjent Tviberg

## Referanser


## Eksterne lenker
*
Eirik Junge Eliassen

**Eirik Junge Eliassen** (født 17. oktober 1969) er en norsk redaktør, skribent, musiker og tidligere skuespiller. I 2007 og 2008 påbegynte han presteutdanning og jobbet en stund som skuespiller ved siden av utdanningen.

I den senere tid har han vært en noe kontroversiell redaktør for gateavisa Virkelig. Det gjelder blant annet for hans rolle som «pedojeger», hvor han utga seg for å være en 12 år gammel gutt og på den måten «avslørte» en angivelig pedofil forretningsmann.

Eliassen var fra 1993 til 1996 aktiv som skuespiller ved Fyllingsdalen Teater i Bergen. Han spilte tittelrollen i Ole Brumm og diverse mindre roller.  

## Utvalgt filmografi
* 2001: *[[Sveits (film)]]*
* 2003: *[[Svidd neger]]* 
* 2004: *[[Skipper]]*
* 2005: *[[A Pig's Tale]]*
* 2007: *[[Kill Buljo: The Movie]]*
* 2008: *[[Kautokeino-opprøret ]]*

## Referanser


## Eksterne lenker
*
Vi holder med flodhestene

***Vi holder med flodhestene*** (originaltittel: *Io sto con gli ippopotami*) er en italiensk actionkomedie og eventyrfilm fra 1979 regissert av Italo Zingarelli. Hovedrollene spilles av Bud Spencer og Terence Hill.

Filmen er også kjent under den engelske tittelen *I'm for the Hippopotamus*.

## Handling
Tom og Slim er bosatt i en afrikansk landsby der de jobber som guider på løvesafari. En gangster driver organisert krypskyting på ville dyr, noe som Tom og Slim ikke liker. Det er derfor deres kall å stoppe denne slakten, og det gjør de ved å ta nevene i bruk.

## Om filmen
Filmen vant en Golden Screen.

Dagsavisen gav den terningkast fire mens VG gav den terningkast en.

## I rollene
*Terence Hill: Slim
*Bud Spencer: Tom
*Joe Bugner: Ormond
*May Dlamini: Mama Leone
*Dawn Jürgens: Stella
*Malcolm Kirk: Ormonds lakei
*Ben Masinga: Jason
*Hugh Rouse: Police Captain
*Mike Schutte: Ormonds lakei
*Kosie Smith: Ormonds lakei
*Sandy Nkomo: Senghor

## Referanser


## Eksterne lenker
*
Siddis radio

**Siddis Radio** i Stavanger var en av Norges første nærradioer etter at NRK-monopolet ble opphevet og fikk konsesjon under navnet Norsk nærradioforening som den første konsesjonær på listen til Kulturdepartementet i desember 1981 da det ble bestemt å gi prøvekonsesjoner på nærradio.

## Forhistorie
Rolf Pedersen startet Norsk nærradioforening med flere av sine radiovenner i 1980. Foreningen hadde som formål å oppheve NRK-monopolet i Norge. Foreningen drev piratradio og ble mye omtalt i landets store aviser.

*«Man kan ikke ha et land som deler ut fredsprisen til folk som kjemper for ytringsfrihet, samtidig som folket i Norge blir kneblet og arrestert fordi de ønsker å ytre seg gjennom radio og TV. Politikerne i Norge burde skjemmes»*, sa Rolf Pedersen.

Rolf Pedersen ble flere ganger arrestert som følge av sine piratsendinger. Første gang møtte hele 12 politifolk opp under sending i Stavanger og arresterte Rolf, moren Harriet og puddelen Rita samt Maran Ata-predikant Jan Pedersen. Andre gang ble Rolf arrestert sammen med noen kamerater på øya Talgje i Ryfylke utenfor Stavanger, da de drev piratradio fra en hytte. Politiet og Televerket brukte et Sea King redningshelikopter for å stoppe sendingen. Dette var bare fire måneder før stortingsvalget i 1981.

## Sendinger
Siddis Radio gikk på luften for første gang 15. mars 1982 klokken 23:00, med timelange sendinger innspilt på bånd fra soverommet til Rolf Pedersen. Senere ble sendingene utvidet til 12 timer per uke, og et par år senere var sendetiden utvidet til 12 timer per døgn. 

Etter en ny konsesjonsperiode  i 1988 hvor alle som søkte konsesjon fikk den innvilget, ble sendetiden redusert til 34 timer, hvorav halvparten i tidsrommet 24−06. Kort tid etter ble sendingen innstilt. Flere ansatte i Siddis Radio søkte egne konsesjoner og startet egne sendinger, men disse ble lagt ned en etter en.

## Programledere
* Rolf Pedersen
* Jan Pedersen
* Kristian Valen
* Geir Arne Selvær
* Åge Fjermestad
* Fredrik Refvem
* Jan Terje Andersen
* Svein Arild Johannesen
* Trond Hansen
* Bjørnar Stangeland
* Gard Gramstad
* Luis Arnstein Møller
* Jørn Olaf Joensen

## Referanser
Fridtjov Såheim

**Fridtjov Såheim** (født 1968) er en norsk skuespiller, regissør og manusforfatter fra Son. 

I 2013 vant han Amandaprisen for beste mannlige birolle.

Han var gift med skuespiller Henriette Steenstrup fra 2006 til 2016. Sammen har de to barn.

## Utvalgt filmografi

* : *[[Jonny Vang]]*
* : *[[Hawaii, Oslo]]* 
* : *[[Linus i Svingen]]* (NRK)
* : *[[Kunsten å tenke negativt]]*
* 2006: *[[Gymnaslærer Pedersen]]*
* : *[[Jul i Svingen|Jul i Svingen]]* (NRK)
* : *[[Sørgekåpen]]* (NRK)
* 2007: *[[Radiopiratene]]*
* : *[[Varg Veum – Falne engler]]*
* 2008: *[[De gales hus (film)|De gales hus]]*
* 2008: *[[Fritt vilt II]]*
* : *[[Sammen (film)|Sammen]]*
* 2009: *[[Rottenetter]]*
* : *[[En god nummer to]]* (TV 2)
* 2009: *[[Svik (film)|Svik]]*
* : *[[Keeper'n til Liverpool]]* 
* : *[[Den unge Fleksnes]]* (TV Norge)
* 2010: *[[Hjem til jul (film)|Hjem til jul]]*
* : *[[Amors Baller]]*
* 2011: *[[Arme Riddere]]*
* : *[[Inn i mørket]]*
* : *[[Lilyhammer]]* (NRK)
* 2012: *[[Nårje]]* (TV 2)
* : *[[Victoria (2013)|Victoria]]*
* : *[[Neste sommer (TV-serie)|Neste sommer]]* (TV Norge, sesong 1) 
* 2014: *[[Kampen for tilværelsen (norsk TV-serie)|Kampen for tilværelsen]]* (NRK)
* 2014: *[[Samurai Sikkerhet]]* (TV 2)
* : *[[Kaptein Sabeltann og skatten i Lama Rama]]*
* : *[[Øyevitne]]* (NRK)
* : *Neste sommer* (TV Norge, sesong 2)
* 2017: *[[Jul i Blodfjell|Jul i blodfjell]]* (TV Norge)
* : *[[KuToppen]]* (stemme)
* : *En får væra som en er* (TV 2)
* : *[[Amundsen (film)|Amundsen]]*
* : *[[Heksejakt (TV-serie)|Heksejakt]]* (TV 2)
* 2020: *[[Rådebank (TV-serie)|Rådebank]]* (NRK)
* : *[[Flus (TV-serie)|Flus]]* (NRK)
* : *[[Blücher (film fra 2025)|Blücher]]*

## Referanser


## Eksterne lenker
*
Medisinsk metode

**Medisinsk metode** er den norske oversettelsen av det engelskspråklige begrepet *health technology*. Med metode forstås her alle tiltak for å forebygge, diagnostisere og behandle. En medisinsk metode omfatter i tillegg til selve prosedyren således bruk av teknisk utstyr og apparatur til undersøkelse og behandling, legemidler, pleie, organisering av tjenesten samt andre tiltak.

## Se også
*Medisinsk metodevurdering
*Medisinsk teknologi

## Eksterne lenker
* Forskning.no har en rekke artikler om medisinske metoder
Hypseleotris barrawayi

***Hypseleotris barrawayi*** er en art i gruppen piggfinnefisker som ble oppdaget i 1988 og beskrevet i 2007.
Den har vertikale felter på kroppen og en ryggfinne med blå, røde og svarte felter. 
Den lever i sakteflytende vann. Den blir opptil 2,5 cm lang.

## Kilder
* 

## Eksterne lenker
* 
* Practical Fishkeeping - New Hypseleotris described from Australia
Françoise Macchi

**Françoise Macchi** (født 12. juli 1951 i Le Sentier, Sveits) er en tidligere fransk alpinist. Hun er gift med den tidligere alpinisten Jean-Noël Augert, og er tanten til Jean-Pierre Vidal.

I verdenscupen vant hun ti enkeltrenn &ndash; to i slalåm og utfor, samt seks i storslalåm. Sesongen 1969/70 gikk hun til topps i disiplincupen i storslalåm. I samme disiplin tok hun bronsemedaljen under VM 1970 i Val Gardena.

## Verdenscupseire

## Referanser


## Eksterne lenker
*
Robertprisen for årets danske spillefilm

**Robertprisen for årets danske spillefilm** er en filmpris, som deles ut ved den årlige Robertfesten av Danmarks Film Akademi. Den har blitt utdelt hvert år siden 1984.

## Prismottakere
;2020-årene

;2010-årene

;2000-årene

;1990-årene

;1980-årene
Maria Caspar-Filser

**Maria Caspar-Filser** (født 7. august 1878 i Riedlingen, død 12. februar 1968 i Brannenburg) var en tysk malerinne som i hovedsak virket i München.

## Liv og karriere

Etter studier ved akademiene i Stuttgart og München, giftet hun seg med maleren Karl Caspar i 1907. Hun ble medlem av det tyske kunstnerforbundet i 1909 og var som eneste kvinnelige medlem med på å stifte *Neue Münchner Secession* (Etterfølger til München-sesessjonen). Hun fikk som første kvinne i Tyskland professorat i kunst fra 1925. Hun stilte også ut i Biennalen i Venezia i 1928.

På en utstilling i det nye Pinakoteket i 1936 ble hennes malerier og trykk stemplet som entartet, og fjernet på grunn av innflytelse fra både impresjonisme og ekspresjonisme. Dette ble fulgt opp av regimet ved den store utstillingen i juli 1937, hvoretter alle verker ble inndradd fra offentlig eie.(fem er registrert i beslagslisten) Bannet førte til at hun slo seg ned i Brannenburg (uenighet om hvilket år hun flyttet, – kan ha vært etter et større bombeangrep mot München i 1944, men også tidligere, siden det var der familien holdt til). Der ble hun boende til hun døde.

Hun fikk en kunstnerpris fra byen München i 1947. Hun var med på å stifte det nye tyske kunstnerforbundet i 1950, og ble medlem av *«Det bayerske akademiet for skjønne kunster»* året etter. Hun ble æresmedlem der fra 1959.

I tilknytning til utstilling i Musée National d'Art Moderne, fikk hun byen Paris medalje i 1961.
## Referanser


## Litteratur
* Günther Wirth u. a.: *Maria Caspar-Filser - Karl Caspar. Verfolgte Bilder *. Städtische Galerie, Albstadt 1993, ISBN 3-923644-53-1
Ingrid Juell Moe

**Ingrid Juell Moe** (født 1949) er en norsk tekstilkunstner. Bosatt og arbeider i Ny-Hellesund, Kristiansand kommune siden 1990.

Hun er utdannet fra Statens håndverks- og kunstindustriskole med diplom i 1973, og hadde sin debututstilling i 1986 i Nordenfjeldske Kunstindustrimuseum. Hun har billedvev som kunstnerisk uttrykksmiddel.

Moe har hatt separatutstillinger i Norge, Sverige, Danmark og Tyskland, og har levert utsmykkinger til flere offentlige og private bygg. I 2010 leverte hun et 15 m² stort teppe til nybygget til Nasjonal kommunikasjonsmyndighet i Lillesand.

Hun har designet og vevet tepper til den svenske filmen *Glassblåserens barn* basert på Maria Gripes bok. Hun har tatt initiativ til og ledet flere kunstprosjekt, blant andre «Amaldus Nielsen og Søgne» i 1993, land-artprosjektene «Genius loci» i Søgne kommune 2000 og 2002, og «Kapellet i Olavsundet», en utstilling av arkitekt Sverre Fehn. Moe har vært ideskaper og prosjektleder av land-artprosjektet «Horisonter og Fragmenter» på Bru i Rennesøy kommune, et prosjekt i programmet til den europeiske kulturhovedstad Stavanger 2008.

Moe har hatt flere verv i kunstnerorganisasjoner, og ble tildelt Norske Kunsthåndverkeres ærespris i 2001, og mottatt flere av Statens kunstnerstipend, Vest-Agder fylkeskommunes arbeidsstipend m.m.

Moe er forfatter av boka *Bakteppe. To brødre og krigen* (2013), som hun i 2014 fikk en nyopprettet litterær pris, Sturlaprisen, for. Hun ble tildelt Søgne kommunes kulturpris for 2013.

## Referanser
Bergen Kristelig Folkeparti

**Bergen Kristelig Folkeparti** er Kristelig Folkepartis lokallag i Bergen. Det var nettopp i Bergen at partiet ble etablert i 1933. Bergen KrF ble stiftet som partilag 24. august 1934 og fungerte som eget fylkeslag frem til at Bergen ble en del av Hordaland fylke i 1972, så Bergen KrF i dag er et lokallag i Vestland KrF, tidligere Hordaland KrF. Bergen KrF har følgende seks lokallag: Bergenhus KrF, Bergen Vest KrF, Arna KrF, Åsane KrF, Fana KrF og Bergen KrFU.

I perioden 2003–2007 deltok Bergen KrF i et byråd bestående av Høyre, Venstre og KrF. Etter kommunevalget i 2007 gikk partiet inn i samarbeid med Høyre og FrP. Samarbeidet med Høyre og FrP fortsatte etter kommunevalget i 2011.

I 2014 gikk KrF ut av byrådssamarbeidet etter 39 år ved makten i Bergen. Etter valget i 2015 dannet KrF sammen med Arbeiderpartiet og Venstre Schjelderup-byrådet. 

## Ledere
Ledere i Bergen KrF som eget fylkeslag 1934–1971:
*Karl Marthinussen 1934–1946
*Johan Waal 1946–1949
*Jens Teigland 1949–1951
*Konrad Alvheim 1951–1958
*Arne Næss 1958–1959
*Jens Teigland 1960
*Isak Milde 1961–1963
*Sigurd Strømmen 1964–1965
*Arne Bjørn Kringstad 1966–1968
*Nikolai Molvik 1969–1971

## KrFs bystyrerepresentanter
***2023–2027** (2 representanter):
**Joel Ystebø (gruppeleder)
**Håkon Pettersen 

## Valgresultat ved kommunevalg
*2023: 3,4 prosent 
*2019: 3,1 prosent
*2015: 6,0 prosent
*2011: 5,6 prosent
*2007: 6,3 prosent
*2003: 6,1 prosent

## Referanser


## Eksterne lenker
* Bergen KrFs hjemmeside
Pilates

**Pilates** (eller **pilatesmetoden** etter Josef Pilates) er en form for fysisk trening med stabilitet og kroppskontroll som mål. Pilates er en form for styrketrening, men det handler ikke om å «pumpe» opp musklene for at de skal bli så store som mulig. Fokus er statisk styrke, ikke dynamisk styrke, og at den indre støttemuskulaturen bygges opp fra bunnen av, slik at kroppen kan bæres på en korrekt måte. Josef Pilates utviklet metoden tidlig på 1900-tallet. Han kalte selv treningsformen for «contrology», fordi han mente at utøverne bruker tankekraft for å kontrollere musklene.

Pilates utføres med rolige og skånsomme, men effektive øvelser. Øvelsene gjøres på en bestemt måte, ingenting overlates til tilfeldighetene. Under trening er utøveren hele tiden i bevegelse og stopper ikke opp i statiske posisjoner. Alt skjer i takt med rolig innpust og utpust. Josef Pilates sa: «En øvelse utført korrekt, er verd timer med feiltrening». Han sa også:
: *Etter 10 ganger vil du kunne føle forskjell.*
: *Etter 20 ganger vil du kunne se forskjell.*
: *Etter 30 ganger vil du ha en helt ny kropp.*

Pilatesmetoden brukes i dag over hele verden. I USA finnes det over 500 studioer og i Storbritannia er det den hurtigst voksende treningsmetoden. Stadig flere ulike former for terapeuter benytter seg i dag av pilatesmetoden, slik at pasientene kan delta aktivt i sin egen behandling.

## Referanser
L3/35

**L3/35** var en italiensk lett stridsvogn i bruk før og under andre verdenskrig. L3/35 var en lett pansret to-manns stridsvogn med tandem maskingevær.

## Utvikling
L3/35 ble utviklet med basis i importerte Carden Loyd tankette fra Storbritannia (kalt CV29 i italiensk tjeneste, CV står for «Carro Veloce», «rask stridsvogn»). Den første varianten ble tatt i bruk i 1933 under navnet **CV-33**, men ble oppgradert i 1935 og fikk nytt navn, **CV-35**. Navnet ble skiftet i 1938 til L3/35. Det var liten forskjell mellom CV-33 og L3/35.

## Produksjon
Mellom 2000 og 2500 L3-stridsvogner av forskjellige modeller og varianter ble bygget. De ble solgt til Afghanistan, Albania, Bolivia, Brasil, Bulgaria, Hellas, Irak, Republikken Kina, Ungarn, Østerrike og Nasjonalist Spania. En rekke erobrede L3-stridsvogner ble brukt av partisaner i Jugoslavia og Hellas. Etter 1941 ble en del L3-stridsvogner gitt til den tyske marionettestaten i Kroatia.

## Tjenestehistorie
I tillegg til å vært i bruk i den andre italiensk-abessinske krig, den spanske borgerkrigen og den slovakisk-ungarske krig ble L3-stridsvognene brukt i omtrent alle italienske frontavsnitt.

Da Italia ble med i andre verdenskrig hadde den italienske hæren kun rundt 100 M11/39 stridsvogner i to panserbataljoner. L3-stridsvognen var derfor fremdeles hovedstridsvognen i den italienske hæren.

## Varianter
*L3 cc («controcarro», «panservern») var en L3 utstyrt med en Solothurn 20 mm panservernrifle istedenfor den normale maskingeværbevæpningen. Kun et fåtall ble modifisert og denne varianten ble bare brukt i Nord-Afrika.
*L3 Lf («Lancia fiamme», «flammekaster») var en L3 utstyrt med en flammekaster istedenfor et av maskingeværene, drivstoffet til flammekasteren ble fraktet i en separat pansret tilhenger. Senere varianter hadde drivstoffet i en tank montert over motoren. L3 Lf-stridsvognene ble brukt i Spania, Frankrike, Balkan, Nord-Afrika og Italiensk Øst-Afrika.

## Eksterne lenker

* L3/33 (CV 33), L3/35 (CV 35) Tankettes hos wwiivehicles.com
* CARRO CV 33 (L3/33) and CV 35 (L3/35) hos comandosupremo.com
* L3/35 hos onwar.com
* Bilder av en Fiat/Ansaldo L3/35 ved Golosomuseet i Spania
Frihetsdikt

**Frihetsdikt** er en form for poesi som oftest diktet i samband med politiske omveltninger. Den norske forfatteren Henrik Wergeland (f.eks. *Spanjolen* fra 1833), den svenske poeten Viktor Rydberg (f.eks. «Snøfrid»), og den franske surrealisten og lyrikeren Paul Éluard, er mellom dem som er kjent for sine frihetsdikt.
Blanefeltet

**Blanefeltet** er et oljefelt i den sørlige delen av Nordsjøen sørvest av Ula. Det ligger 160 miles øst for Aberdeen, i grenseområdet mellom britisk og norsk del av Nordsjøen. 
 
Feltet ble oppdaget i 1989. Produksjonsstarten var sensommeren 2007.

Operatør for Blanefeltet er Repsol, som overtok etter Talisman Energy i 2015.

Feltet er knyttet opp til Ula ved hjelp av havbunnsanlegg for videre prosessering. Oljen blir deretter fraktet via Ula-Tambar-systemet og Norpipe til Teeside.

Talisman boret to horisontale brønner i 2006. Det er forventet at de vil ha en topproduksjon på  fat oljeekvivalenter per dag.

Talisman eide 43 prosent i feltet under utbyggingen.

## Eksterne lenker
* Les mer i det interaktive sokkelkartet til Aftenbladet Energi
* Mer info på engelsk
Farsund korps

Frelsesarmeen kom til Farsund den 15. mai 1891 med kaptein Anna Olsen og løytnant Vanda Hansen. Den første tiden var vanskelig og menigheten ble flyttet til Lister og lå da under Flekkefjord korps. 16. september 1909 flyttet korpset igjen tilbake til Farsund, da var det kaptein Inga Haukland og prøveløytnant N. Andresen som var ledere. Frelsesarmeens arbeid gikk nå mye bedre, og i desember 1925 fikk de eget lokale. 

I 2003 fikk Frelsesarmeen nye og moderne lokaler på Sundeveien 72. Fra 1. august 2011 er det løytnantene Hildegunn og Geir Sødal som er korpsledere for Frelsesarmeen i Farsund.

Frelsesarmeen i Farsund har bla: Kvinnegruppe/kvinneforum, Fyrlyset dagsenter, speidergruppe, Brødrekoret, Vi over 60, hjemforbund, støtteforening, baby- og småbarnssangkurs, gitarkurs, ungdomsgruppen Venner for livet, bønnesamlinger, ukefester og gudstjenester.

## Eksterne lenker
* Farsund korps på Frelsesarmeens nettside